text: [{"text_idx": "#000004", "text": "Gaafii: Heeydiin natti dhufee guyyaa lama yookaan sadi eega narra turee booda narraa bada. Ammas guyyaa lamaafi 3 turee natti deebi\u2019a. Yeroo inni jidduun narraa badu sanitti salaata salaatuu fi soomanuun narra jiraataa?"}, {"text_idx": "#000005", "text": "Deebisaa: Dubartiin, keessattuu tan reefuu dhiigni laguu itti dhufe amala heeydii isii sirritti baruu qabdi. Dhiiga arguu dhabuun qofti heydiin namarraa dhaabbate jechuu miti. Jiidhi yookaan dhangala\u2019aan boorahe argamnaan yookaan jiraannaan sanumatu hukmii heeydii qaba waan taheef, heeydiin dhaabbate jechuun hin dandahamu."}, {"text_idx": "#000009", "text": "Akka ulamaa\u2019iin harki caalu irratti waliigalanitti, dhiigni dubartii irraa bahu guyyoota 15 yoo ture, kan san booda bahu heeyditti hin lakkaahamu. Kanaaf, ji\u2019a itti aanu wanti godhuu qabdu, guyyaa kanaan dura itti jalqabu irraa hanga guyyoota aadaa isii heeydiin kanaan dura irra turu san eeggattee, (fakkeenyaaf kanaan dura ji\u2019a irraa guyyaa jalqabaa itti dhufee guyyaa 6 kan irra turu yoo tahe, guyyoota Jahan eeggattee dhiqatti.) San booda dhiigni dhufus yoo jiraate huccuu fi bakka itti salaattu san akka hin tuqne of eeggachuun salaataafi soomana jalqabdi."}, {"text_idx": "#000012", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]